b'\n_START_ARTICLE_\nDenny Hulme\n_START_SECTION_\n\xc5\xbdivljenjepis\n_START_PARAGRAPH_\nDenis Clive Hulme, bolj znan kot Denny Hulme, je pokojni novozelandski dirka\xc4\x8d Formule 1, svetovni prvak v sezoni 1967 z Brabhamom z le dvema zmagama, a skupno kar osmimi uvrstitvami na stopni\xc4\x8dke (\xc5\xa1e po tri druga in tretja mesta). Po tej sezoni je prestopil v McLaren, kjer mu ni uspelo ponoviti najve\xc4\x8djega uspeha, je pa osvojil dve tretji mesti v prvenstvu v sezonah 1968 in 1972. Po koncu zanj, s sedmim mestom v prvenstvu, slabe sezone 1974 se je upokojil. Leta 1992 je umrl zaradi sr\xc4\x8dnega napada, ki ga je do\xc5\xbeivel za volanom dirkalnika na lokalni dirki v Avstraliji.'